
In cathalogo Dignitariorum Curiae romanae enumerantur etiam sic dicti Protonotarii 
apostolici, et quidem triplicis generis; sunt Protonotarii participantes, ad instar, et titulares. 
Ex his Protonotarii apostolici ad instar vocitati majora hinc inde, ac fas erat, privilegia 
Sibi arrogarunt ita, ut Episcopi illorum usurpationis pertaesi, querelas ad S. Sedem Aposto- 
licam expedivere, cum prece, quatenus haec arrogantia coćreeatur, et his abusibus mederetur. 

In sequelam harum interpellationum B. Pater Commissionem Romae instituit ad 
gravamina haec examinanda. Commissio haec SS. Patrem eo permovit, ut nova constitutio, 
eaque arctior, ad eliminandas has usurpationes ederetur, quod etiam subsecutum est; quae 
constitutio pro omnimoda notitia Clero dioecesano in sequentibus communicatur, 


SANCTISSIMI DOMINI NOSTRI 
PILA 


DIVINA PROVIDENTIA 


PAPAE XX. 
CONSTITUTIO 


SUPER PRIVILEGIIS 


PROTONOTARIORUM APOSTOLICORUM AD INSTAR NUNCUPATORUM. 


PIUS EPISCOPUS 
SERVUS SERVORUM DEI AD PERPETVAM REI MEMORIAM. 


Apostolicae Sedis officium, quod licet imparibus meritis, tenuitati Nostrae inscrutabili 
providentiae Consilio demandatum est, inter multimodas curas, quibus hisce maxime tempo- X 
ribus premimur, hanc etiam Nobis imponit, ut eas concessiones per Romanos Pontifices 
Praedecessores Nostros factas, quae temporis lapsu vel nimis ampla et prava interpretatione, 
magnum ecclesiasticae disciplinae detrimentum attulerunt, eas prout exigit necessitas, ad 
rectum mentis ipsorum Praedecessorum Nostrorum et Nostrae tramitem reducere, studeamus: 
idque potissimum et ipsa rei gravitas et augusta Ecclesiae liturgia, nec non et varia 

Praedecessorum Nostrorum temperamenta, alias ad eumdem finem adhibita, visa sunt Apo- 
stolicae decisionis oraculum postulare, Sane, ut patet, Protonotarios Apostolicos ad instar 
Participantium nuncupatos, insignibus privilegiis Romanorum Pontificum benignitate auctos 
fuisse. Verum, ut est humanae naturae infirmitas, sive ex prava eorumdem privilegiorum 
interpretatione, sive etiam ex immcderato honorum desiderio, non raro extra Urbem con- 
tigisse compertum est, ut plures ex memoratis Protonotariis non sine gravi Episcopalis 
dignitatis injuria indebitas sibi praerogativas, praesertim in Pontificalibus exercendis usur- 
pare praesumpserint. De hujusmodi abusibus quum frequentissimae expostulationes a non 
paucis Episcopis ad Nos delatae fuerint et porro deferantur, Nos ad praedictos eliminan- 
dos abusus certasque edendas regulas, quibus privilegia declarentur Protonotariis Apostolicis 
ad instar, vere proprieque spectantia, modusque praefiniatur in usu eorumdem privilegio- 
rum omnino servandus, peculiarem nonnullorum Venerabiliam Fratrum Nostrorum Sanctae 
Romanae Ecclesiae Cardinalium sacris tuendis Ritibus praepositorum cum aliquibus Romanae 
Curiae Praelatis, Congregationem deputandam duximus, cui rem universam discutiendam 
commisimus, Quae quidem- Congregatio, cunctis accurate diligenterque perpensis, in Con- 
ventu sub die XVIIL Mensis Aprilis proxime praeteriti habito, negotium sibi demandatum 
ad exitum perduxit atque haec quae sequuntur decernenda censuit. 

I. Protonotarii Apostolici ad instar Participantium a Summo Pontifice ad hune honorem 
evecti, inter. Praelatos Domesticos eo ipso accensentur. 

II. Licet illis habitu Praelatitio uti, nimirum: veste talari caudata, fascia et palliolo 
seu mantolletto violacei coloris cum collari et caligis item violaceis ac birreto, quod tamen 
omnino rigrum esse debet. 

II. Hunc habitum Praelatitium cum Rochetto subtus palliolum adhibere poterunt in 
publicis supplieationibus aliisque sacris functionibus; in reliquis vero Rochettum dimittant ; 
simulque sciant, numquam sibi licere, praeterquam in celebratione Missae Pontificalis 
Crucem pectoralem et Annulum deferre, 

IV. Habitu privato incedentibus, fas erit iisdem Protonotariis, retento usu collaris et 
caligarum violacei coloris, induere vestem talarem nigram fimbriis.globulisque rosaceis ornatam, 
circumcingere illam ad lumbos parva fascia violacea, pallium item violaceum superimponere 
ac pileo nigro vittam seu cordulam sericam rubri coloris, auro tamen non intertextam, adjungere. 

V, Habitu Praelatitio induti, quoscumque Clericos Presbyteros, Canonicos singillatim 
sumptos nec non Praelatos superiores Ordinum Regularium, quibus Pontificalium privile- 
gium non competat, praecedunt: minime vero Vicarios Generales vel Capitulares, Canoni- 
cos collegialiter unitos et Abbates. 

VI. Si in habitu Praelatitio sacris functionibus assistant, non genuflectant sed caput 
Cruci inclinent, uti fieri solet a Canonicis, Ecclesiarum . Cathedralium, duplici ductu thuri- 
ficentur et consideant juxta ordinem nuper. indicatum. 

VII. Si forte Canonicatu aut Dignitate in aliqua, Ecclesia, potiantur, habitum ibi ge- 
stent sui ordinis proprium, non. Praelatitium: excepta. tantum veste talari, quae. violacea. 


Esse poterit, eoque ćonsideant et incedant loco, qui ipsis ratione beneficii competit." Quod 
si habitu Praelatitio uti nihilominus velint, sedem occupent ipsis superius assignatam et 
pro ea vice distributiones quotidianas amittant, quae Sodalibus accrescant. 

VIIL Indulto gaudeant privati Oratorii ab Ordinario visitandi atque approbandi, in 
quo, diebus etiam solemnioribus, in consanguineorum et affinium secum cohabitantium nec 
non famulorum suorum praesentia, Missam vel per se celebrare, vel per quemcumque Sacerdotem 
saecularem vel eujusvis Ordinis regularem rite probatum celebrare facere, libere possint 
et valeant. Privilegio autem Altaris portatilis omnino carere se sciant. 

IX. Jus habent assistendi Capellis Pontificiis ibique sedendi post Protonotarios 
Participantes. 

X. Conficere possunt Acta de causis Beatificationis et Canonizationis Servorum Dei, 
quo tamen privilegio uti nequeant, si eo loci alter sit e Collegio Protonotariorum 
Participantium. 

XI. Rite eliguntur in Conservatores Ordinum Regularium, in Judices Synodales, in 
Commissarios Apostolicos et Judices a Summo Pontifice adsciscendos pro causis Ecclesiasti- 
cis et Beneficiariis. Item apud ipsos Professionem Fidei recte emittunt, qui ex officio ad 
eamdem adstringuntur. ltem coram ipsis pensiones transferri possunt ab iis, qui eo gau- 
dent privilegio. 

XII. Meminerint tamen Protonotarii Apostolici ad imstar. Participantium, minime 
obstantibus privilegiis superius recensitis, ipsos a locorum Ordinariis eorumque jurisdictione 
minime esse exemptos, sed iisdem Ordinariis juxta communis juris regulas, omnino subjectos, 
nec proinde sine expresso illorum assensu, numquam posse Pontificalia exercere, 

XIII. Impetrata autem Ordinarii venia, qui eam tribuere poterit. quoties et pro quibus 
Solemnitatibus voluerit, etsi Missa solemnis celebranda sit in Ecclesia exempta, obtento 
insuper assensu Praelati cui haec ipsa Ecclesia subest, non idcirco memorati Protonotarii fas 
sibi esse putent solemne Sacrum iisdem prorsus ritibus et pompa peragere, qui Episcopali 
tantum dignitati conveniunt. Plura siquidem sunt, quae illis omnimode, prout sequitur, 
interdicuntur. 

XIV. Itaque ad Ecclesiam, ubi rem divinam sint solemniter celebraturi, privatim acce- 
dant. Non Cappam magnam nec Pileum pontificale audeant assumere, ne unum quidem 
Presbyterum vel Clericum superpelliceo indutum sibi comitem adsciscant: non in templi 
vestibulo ab Ecclesiae Clero associari se sinant; non denique populum lustrali aqua ibidem 
aspergere, nec ipsi intra Ecclesiam benedicere manu praesumant. 

XV. Item abstineant ab usu septimi candelabri super Altari, sacras vestes non ex eo, 
sed in sacrario assumant et deponant, non in faldistorio eove minus in throno sedeant; 
sed una cum Ministris in Scamno cooperto tapeto vel panno coloris officio diei responden- 
tis, non Baculo pastorali, non Canone, non Palmatoria, non Presbytero assistente utantur; 
manus nonnisi semel post Offertorium ad Altare lavent. Denique nec dicant „Pax vobis* loco 
„Dominus vobiscum dum pópulum salutant, nec in fine Missae trinam beńedictionem impartiantur: 

XVI. Quoad ornamenta Pontificalia, hisce tantum. uti poterunt, scilicet: Caligis ef 
Sandaliis sericis nec auro nec argento ornatis, sericis item Chirothecis sine opere frygio 
aureo vel argenteo, Dalmatica, Tunicella, Annulo cum unica gemma,. Cruce, pectorali sine 
ullis gemmis cum cordula serica violacei coloris, Mitra simplici ex tela alba cum sericis 
laciniis rubri coloris, ac pileolo nigri coloris, attamen nonnisi sub Mitra adhibendo. 


XVII. Haec ipsa vero Pontificalia ornamenta assumere nequibunt in. Missis pro De- 
functis in Processionibus et in quibuscumque aliis ecclesiasticis Functionibus, nisi forte 
Missam solemnem immediate praecedant vel subsequantur, at semper depositis in ejusmodi 
functionibus a Missa distinctis, Chirothecis cum Dalmatica et Tunicella, 


XVIH. In Missis privatis quoad indumenta, caeremonias, ministros, Altaris ornatum, 
cereorum lucentium numerum a simplici Sacerdote non differant, adeoque nullum prorsus 
ex ornamentis Pontifiealibus pro Missa solemni tantum sibi indultis adhibeaut, atque ab 
omnibus et singulis ritibus in ipsa Missa solemni sibi vetitis penitus abstineant. 


XIX. Verum cum Protonotarii ad instar Participantium nequeant in Urbe, ob Summi 
Pontificis praesentiam, Pontifiealium privilegium exercere, hinc illis Romae permittitur, ut 
juxta vigentem ibi usum possint in Missis privatis, dummodo habitu Praelatitio sint induti, 
sese ad Missam praeparare, eaque absoluta gratiarum actiones persolvere coram Altari in 
parvo genuflexorio sine strato cum duobus pulvinaribus tantum, altero sub genibus et altero 
sub brachiis; saeras vestes ex eodem Altari sumere, palmatoria uti, ac Presbyterum super- 
peliceo indutum adhibere, qui Missalis folia illis evolvat: salvis tamen quoad Patriarchales 
Basilicas peculiaribus statutis et consuetudinibus ibidem laudabiliter observatis, et cauto 
semper, ut abstinere omnino debeant ab Annulo et Cruce pectorali, ab usu pileoli, salu- 
tatione populi per vebra „Pax Vobis“ a trina benedictione in fine Missae et ab aliis 
quibuscumque ritibus et caeremoniis, nonnisi S. R. E. Cardinalium et Episcoporum propriis. 


XX. Recensita hactenus privilegia illa sunt, quibus dumtaxat Protonotarii ad instar 
ab Apostolica Sede donantur. Verum non aliter illa exercere licebit iis, qui hujusmodi 
honorem rite fuerint consecuti, nisi antea Apostolicas Litteras vel legitimum Diploma suae 
nominationis in officio Secretarii Collegii Protonotariorum Participantium exibuerint, cujus 
erit in codicem referre nomen, cognomen, aetatem, patriam et qualitates novi Protonotarii 
ad tnstar, nec non diem expeditionis praedictarum Litterarum Apostolicarum seu Diploma- 
tis; nisi insuper coram Decano Protonotariorum Participantium vel per se, si Romae ver- 
sentur, vel etiam per legitimum Procuratorem, si alibi commorentur, Fidei professionem et 
Fidelitatis juramentum praestiterint, et nisi denique, de sua legitima nominatione, nec non 
de Fidei professione et Fidelitatis juramento a se ut supra praestitis authenticum documentum 
nomine totius Collegii Protonotariorum Participantium ab hujus Decano et Secretario subscri- 
bendum et Collegii ipsius Sigillo muniendum, Ordinario praesentaverint, una cum notula typis 
impressa honorum, privilegiorum et praerogativarum Protonotariatui ad instar inhaerentium 
ad formam praesentis Decreti, iisdem prorsus quibus supra subscriptionibus et Sigillo munita, 

XXI. Qui secus facere, aliisve praeter memorata, privilegiis et juribus uti praesump- 
serint, si ab Ordinario semel et bis admoniti non paruerint, eo ipso Protonotariatus ho- 
nore privatos se sciant. 

XXIL Quae supra de usu Pontificalium et de modo Missam privatam celebrandi 
quoad Protonotarios ad insíar Participaniium .decreta sunt, a caeteris. etiam. Romanae 
Curiae Praelatis, quibus ex Constitutionibus aliisve specialibus Indultis Apostolicis privile- 
gium Pontificalium competat, erunt ad amussim servanda. Si qui vero Praelati et Praelato- 
rum Collegia amplioribus hac in re praerogativis se aucta fuisse arbitrentur, peculiaria 
sua jura in Sacrorum Rituum Congregationem deducant, ut quod e canonicarum Sanctio- 
num praescripto visum fuerit, opportune decernatur. 

XXIIL Cum autem intra privilegia a Romanis Pontificibus nonnulla Cathedralium 
aliarumve Insignium Ecclesiarum extra Urbem Capitula decorata fuerunt, illud quoque 
fuerit identidem concessum, ut praedictarum Ecclesiarum Canonici titulo gaudeant Proto- 
notariorum ad instar Participantium; attente perpendant istiusmodi Capitula ex nudo hoc 
titulo singulis Canonicis Pontificia benignitate tributo, minime deduci posse privilegia quoque 
ipsis indulta fuisse eorumdem Protonotariorum propria, sed juxta regulam a sacra Rituum 
Congregatione in generali Decreto diei 27. Aprilis 1818. traditam et a Sa. mem. Pio VII 
Idibus Decembris ejusdem anni in Constitutione „Cum innumeri“ confirmatam, meminerint 
„Leges et conditiones in Apostolicis Indultis praefinitas, accurate diligenterque servandas 
„neque ulli fas esse concessionis limites pro suo arbitrio praetergredi, vel in Romana 
„Curia id genus Insignia deferre, vel sibi singulatim et extra Collegii functiones attributa 
„existimare, quae corpori tantummodo sunt collata,“ 

XXIV. Caeterum, praedicta Congregatio particularis, hoc Decreto nihil detractum 
voluit de juribus, privilegiis et exemptionibus Collegio Protonotariorum Participantium jux- 
ta Constitutiones Apostolicas, ac praesertim juxta Litteras in forma Brevis „Quamvis 
peculiares facultates" die 9. Februarii 1853. datas quoquomodo. spectantibus. 

Nos igitur, qui certum ordinem in omnibus servari sinceris desideramus affectibus, 
praemissa omnia et singula a praefata Congregatione digesta atque statuta, Apostolica 
Auctoritate, tenore praesentium, confirmamus et approbamus, eaque veluti Motu proprio 
certa scientia ac de Apostolicae Potestatis plenitudine constituimus, ordinamus atque sanci- 
mus, decernentes praesentes Litteras etiam ex eo, quod in praemissis et circa praemissa 
jus vel interesse habentes seu habere quomodolibet praetendentes, vocati et auditi non 
fuerint, nec eis consenserint, ab omnibus ad quos nunc spectat et in futurum spectabit, 
perpetuo et inviolabiliter observari debere; easdemque nullo umquam tempore, ex quavis 
causa quantumvis juridica privilegiata, ac ex quovis capite, colore et praetextu de Subrep- 
tionis vel Obreptionis ac nullitatis vitio seu intentionis Nostrae aliove quolibet etiam 
substantiali defectu, notari, impugnari, aut adversus illas oris aperitionem vel aliud juris, 
facti vel gratiae remedium intentari posse; sed eas semper et perpetuo validas et efficace 
existere suosque plenarios et integros effectus sortiri et obtinere; 

poo- Sicque et' non aliter per quoscumque Judices Ordinarios vel Delegatos quavis aucto- 
ritate et potestate fungentes, seu: honore, praeminentia ac dignitate fulgentes, etiam cansa- 
rum curae Camerae Apostolicae Auditores ae Sanctae Romanae Ecclesiae Cardinales, etiam 
de latere Legatos, Vice-Legatos atque Apostolicae Sedis Nuncios, sublata eis et eorum 
cuilibet, quavis aliter judicandi et interpretandi facultate, judicari et definiri etiam debere, 
ac irritum quoque et inane si secus super his a quoquam quavis auctoritate scienter vel 
ignoranter contigerit attentari. 

Non obstantibus, quatenus opus sit, Nostra et Cancellariae Apostolicae regula , De 
jure quaesito non tollendo“ ac quibusvis specialibus vel generalibus Apostolicis Constitutio- 
nibus atque privilegiis, gratiis et indultis, etiam confirmatione Apostolica vel quavis alia 
firmitate roboratis, atque litteris Apostolicis sub quibuscumque tenoribus et formis ac cum 
quibusvis clausulis et decretis, quibusvis Capitulis, Collegiis ac etiam peculiaribus personis, 
quacumque ecclesiastica aut mundana Dignitate fulgentibus, quamtumvis specifica et indi- 
vidua mentione dignis, quocumque tempore concessis, nec non quibusvis consuetudinibus etiam 
immemorabilibus: quibus omnibus et singulis, etiamsi de illis eorumque totis tenoribus 
specialis, specifica et individua mentio, seu quaevis alia expressio habenda, aut aliqua alia 
exquisita forma ad hoc servanda foret; illorum tenores ac si verbo ad verbum, nihil 
penitus omisso, et forma in illis tradita observata praesentibus inserti forent, pro. expressis 
habentes, ad praemissorum omnium et singulorum effectum consequendum, latissime et plenissime 
ac specialiter et expresse de Apostolicae potestatis plenitudine Motu pari derogamus ac 
derogatum esse volumus, caeterisque in contrarium quomodolibet facientibus quibuscumque. 

Volumus autem.quod praesentium Litterarum transumptis etiam impressis, manu tamen 
alicujus Notarii publici subscriptis et Sigillo alicujus personae in Dignitate Ecclesiastica 
constitutae munitis, eadem prorsus fides in judicio et extra illud adhibeatur, quae eisdem 
praesentibus adhiberetur, si forent exhibitae vel ostensae. 

Nulli ergo omnino hominum liceat hanc paginam Nostrae confirmationis, approbationis, 
constitutionis, ordinationis, sanctionis, decreti, derogationis et voluntatis infringere, vel ei 
ausu temerario contraire. Si quis autem hoc attentare praesumpserit, indignationem 
Omnipotentis Dei ac Beatorum Petri et Pauli Apostolorum Ejus, se noverit, incursurum. 

Datum Romae apud Sanctum Petrum, TV. Kalendas Septembris Anno Incarnationis 
Dominieae Millesimo Octingentesimo Septuagesimo Secundo. 

Pontificatus Nostri Anno Vigesimo Septimo. 


F. CARD. ASQUINIUS. 
C. GORI SUBDATARIUS 
VISA 


DE CURIA J. DE AQUILA E VICECOMITIBUS. 


Loco $ Plumbi. 
j L €UGNONIUS. 
Reg. in Secretaria Brevium. 

Nr. 4578. 


Notificantur Ven. Clero in sequentibus presbyteri illi, qui consociationi reciproca- 
rum precum pro felici morte et salute animae post mortem feliciter consequendam inde 
a 7. Decembris 1871. usque ad hodiernam diem nomen dederunt, nec non illi; qui ex 
eadem consociatione in hoc temporis spatio ad aeternitatem vocati fuerunt. 


1. Bobek Audreas. 

. Bobiński Josephus. 

Bryndza Antonius —Expositus in Nagoszyn. 

. Ciszek Petrus. 

. Dobrzafiski Ladislaus. 

. Dudzik Carolus. 

. Dylski Stanislaus. 

. Faferko Carolus. 

. Florezyk Vincentius. 

10. Grabowski Josephus. 

11. Grzybezyk Antonius. 

12. Guzdrewicz Josephus. 

13. Hamerlak Josephus. 

14. Jasica Valentinus. 

15, Karczyński Ladislaus — Curatus in Strzel- 
ce Wielkie. 

16. Karnasiewicz Antonius, 

17. Kapturkiewicz Antonius. 

18. Kasprzak Josephus— Dr. et Professor S. 
Theologiae. 

19. Krupiński Simeon. 

20. Kosecki Stephanus. 

21. Kondelewicz Andreas. 

22, Kuczek Josephus. 

23. Kuziński Josephus. 

24. Matura Jacobus —Cooperator in Wieprz. 
25. Niemiec Andreas. 

26, Rudnicki Andreas. 

27. Sablik Ignatius. 

28. Skopiński Mathias. 

29. Sopata Michaél. 

80. Szezurkowski Adalbertus. 

81. Twardowski Stanislaus, 

32. Warmuz Mathias 

38. Wirmański Joannes Chr. 

34. Żabiński Ignatius. 

95. Zajac Andreas. 

36. Zych Jacobus. 

37. Żyła Mathias—Vicarius Cathedralis. 


Mortui vero sunt: 


1. Celarski Ferdinandus — Curatus in Pilzno. 

2. Dziubasik Joannes— Curatus in Żywiec: 

3. Grzynowicz Antonius—Curatus in Zassów. 
4. Heer Antonius—Curatus in Maków. 

5. Kucharski Paulus— Deficiens pensionatus. 


6. Lipka Martinus—Curatus in Uście Solne. 
7. Rokicki Valentinus— Curatus Neoforiensis, 
8. Stramski Josephus —Deficiens pensionatus. 
9. Marold Theodor,—Curatus in Rzezawa. 


10. Mrożek Joannes— Curatus in Uszew. 


Pro quibus.ab in vita: existentibus consodalibus Sacrificum Missae persolvendum est. 


Tarnoviae die 31. Decembris 1872. 

Nr. 286 


W kurendzie XIX. z r. 1871. poleciliśmy W. Duchowieüstwu do prenumerowania 
dzieło pod tytułem: „Psałterz czyli księga Psalmów, które Najprzew. kś. Franciszek Pa- 
włowski, scholastyk kapituły Przemyskiéj komentarzem objaśnił. 

Obecnie wyszedł już z druku III. tom tego pięknego dzieła, zawierający psalmy od 
LXXX. włącznie do CXVII. Cieszylibyśmy się, gdyby to pożyteczne dzieło w ręku każ- 
dego księdza znajdować się mogło Dostać i zapisać je można albo u samego autora, lub 
tóż w księgarni dzieł katolickich u WP. Władysława Jaworskiego w Krakowie. 


Z, Konzystorza Biskupiego. 
W Tarnowie 20. Stycznia 1873. 


Nr. 416. 


In nexu cum Nostra publicatione in Cur. I. ex 1873. sub Nr. 4276. intuitu colligendi 
Alumnatici in dioecesi, sequens adhue normale notificatur : 

Należytości alumnatyku, które w skutek przedsięwziętych obrachunków z funduszu re- 
ligijnego wypłacane być mają, asygnowane zostaną zapewne odtąd bez wyjątku Przewielebne- 
mu Konzystorzowi w celu doręczenia odnośnych kwot kasie seminaryalnéj. W każdym razie 
jednak zechce Przewielebny Konzystorz zawiadomić o tem dotyczący urząd dziekański 
w celu sprostowania odnośnych zapisków dekanalnych. 

Lwów dnia 14. Stycznia 1873. L. 55829, 


E Consistorio Episcopali, 


Tarnoviae die 1. Martii. 1873. 


JOSEPHUS - ALOJSIUS, 


Episcopus Tarnoviensis. 
(^ diri Cyprianus: Netuschill, 


' Cancellarius. 


Tarnoviae 1873. Typis A. Rusinowski, Typographi ad honores Episcopalis. Impensis Consistorii. 


